EkBass/fiwiki-20250220-pages-articles huggingface dataset:
Lvivin kansallinen luonnonvarayliopisto

Lvivin kansallinen luonnonvarayliopisto (; ), vuosina 2008–2021 Lvivin kansallinen maatalousyliopisto (, LNAU) on Ukrainan Lvivin piirin Dubljanyn kaupungissa, noin 10 kilometriä Lvivistä pohjoiseen sjiaitseva ukrainalainen, kansallinen maatalouteen ja luonnonvaroihin erikoistunut yliopisto. Sillä on yli 18 000 opiskelijaa (2016). Yliopiston historia alkaa vuodesta 1856. Toinen tulkinta näkee perustamisajankohksi vuoden 1946, jolloin Lvivin polyteknisen instituutin maa- ja metsätalouden tiedekuntien pohjalta muodostettiin Lvivin maatalousinstituutti. 1996 instituutista muodostettiin Lvivin valtiollinen maatalousyliopisto. Vuonna 2008 sille annettiin kansallisen yliopiston asema; nimeksi vaihtui Lvivin kansallinen maatalousyliopisto. Yliopistossa on kuusi tiedekuntaa (2016: maatalousteknologian ja ekologian, maatalouden, arkkitehtuurin ja rakentamisen, taloustieteen, mekaniikan ja etäopintojen tiedekunta). Yliopistolla on 37,91 neliökilometrin laajuinen koetila. Ukrainan kansallisessa Jevroosvita-yliopistovertailussa yliopisto sijoittui vuonna 2021 kokonaissijalle 165. 120603 5DM2 01002.jpg|Lvivin kansallisen luonnonvarayliopiston päärakennuksen edustaa Dubljanyssä. ==Lähteet== ==Aiheesta muualla== * Yliopiston verkkosivut (toiminnassa ongelmia) (lnau.edu.ua) Kansallinen luonnonvarayliopisto Luokka:Ukrainan maatalous
Näkit

Näkit (Jeffersonia) on happomarjakasvien suku, johon kuuluu vain yksi laji: Yhdysvaltojen itäosassa ja Kanadan Ontariossa esiintyvä valkonäkki (Jeffersonia diphylla). Valkonäkin lähilaji varjonäkki (aiemmin Jeffersonia dubia, nykyisin Plagiorhegma dubium) erotetaan yksilajiseen sukuunsa Plagiorhegma ja esiintyy Itä-Aasiassa Venäjän Kaukoidästä Koreaan. Benjamin Smith Barton on nimennyt suvun Yhdysvaltojen presidentti Thomas Jeffersonin mukaan. == Lähteet == == Aiheesta muualla == * Finto: Kassu – Kasvien suomenkieliset nimet: Jeffersonia * Suomen Lajitietokeskus: Näkit – Jeffersonia Luokka:Happomarjakasvit
My Finnish Calendar

My Finnish Calendar on Iiro Rantalan neljäs sooloalbumi, joka julkaistiin 30. elokuuta 2019. == Kappaleet == # # # # # # # # # # # # == Arvostelut == * Desibeli.net: * Suomijazz: ==Lähteet== Luokka:Iiro Rantalan albumit Luokka:Vuoden 2019 albumit
Pyrythekid

Pyrythekid (oik. Pyry Halttunen, s. 2001) on jyväskyläläinen rap-artisti. Hänen ensimmäinen albuminsa ilmestyi vuoden 2020 toukokuussa Överdog-levy- yhtiön kautta. Saman vuoden kesällä Pyrythekid siirtyi Monsp Recordsille. Hänen yhdessä Gettomasan ja Axel Kalan kanssa levyttämä kappale "Epäkohtelias" striimasi platinaa. Pyrythekidin toinen albumi KID 2 ilmestyi elokuussa 2021. Se nousi Suomen virallisella albumilistalla parhaimmillaan yhdeksänneksi ja pysyi listalla neljä viikkoa. Pyrythekid oli vuoden 2022 Emma-gaalassa ehdolla vuoden tulokkaaksi. Hän voitti YleX:n vuoden 2021 läpimurto -yleisöäänestyksen. Vuoden 2022 marras-joulukuussa Pyrythekid on mukana viiden keikan mittaisella KPC Tour-kiertueella, yhdessä KPC Recordsin kanssa. Pyrythekid on alkujaan kotoisin Yhdysvalloissa, josta hän muutti nuorena Uuraisille. == Julkaisut == === Albumit === * KID (2020) (Överdog) * KID 2 (2021) (Warner Music Finland / Monsp Records) === EP:t === * Maalainen (2023) (yhdessä Axel Kalan kanssa) === Singlet === * Viikonloppuu varten / Duunaan tätä (2019) * Tsekkaa tää (2019) * Kaupunki (feat. Rekami) (2019) * Neuvoi (2020) * Epäkohtelias (feat. Axel Kala & Gettomasa) (2020) * ÄLÄ (2021) * Eilen (2021) * Tunteeton (2021) * Pintaan (2021) * Tipsy (2022) * All In (2022) * ??? (feat. Vepu) (2022) * Uus vuos / Samanlaisii (Freestyle) (2023) * Reitti (2023) * Hennessy (feat. NOTO) (2023) * Mä + Sä (yhdessä Axel Kalan kanssa) (2023) * 3 Toivomusta (yhdessä Axel Kalan kanssa) (2023) * Sinusta (2024) * Ilman sua (feat. Joe L) (2024) === Musiikkivideot === * Duunaan tätä (2018) * Tsekkaa tää (2019) * Neuvoi (2020) * Epäkohtelias (2020) (feat. Axel Kala & Gettomasa) * ÄLÄ (2021) * Eilen (2021) * Pintaan (2021) * All In (2022) * ??? (Visualizer) (2022) (feat. Vepu) * Samanlaisii (Freestyle) (2022) * Uus vuos (2023) * Mä + Sä (2023) (yhdessä Axel Kalan kanssa) * Maalainen (Visualizer) (2023) (yhdessä Axel Kalan kanssa) * Ei vapaapäivii (Visualizer) (2023) (yhdessä Axel Kalan kanssa) == Vierailijana == Artisti Kappale Albumilta Muut vierailijat Vuosi Rehtivee Pukukoodi Paikoillani EP 2020 Heebo Se Oli Siin Tahti-Ahti (Axel Kala) 2020 Lyttä Pelei REIJO 2021 Aaro630 Pahamies 630FM 2021 Joosu J Askel Askeleelta 2021 Shrty Million Dolla Smile HEARTBREAK KID MD$ 2021 Rekami Concorde & Al Capone Tekee mun päivän Are 2021 Costi Duomo SAFARI EP 2021 Smurdhy PamPam 2024 El Migu Labyrintti 2024 == Lähteet == Luokka:Suomalaiset hip hop -artistit Luokka:Vuonna 2001 syntyneet Luokka:Elävät henkilöt
Nandina

Nandina (Nandina domestica) on happomarjakasveihin kuuluva itäaasialainen, koristekasvina käytetty pensaslaji. Se kasvaa alkuperäisenä Kiinassa ja Japanissa. Nandinan lehdet ovat jakautuneet pitkäruotisiin lehdyköihin, kukat ovat valkeat ja hedelmät muodostavat runsaita punaisia marjaterttuja. Nandina luokitellaan sukunsa nandinoiden ainoaksi lajiksi. Suku muodostaa lähisukulaisten sinisiementen (Caulophyllum), keltasormioiden (Gymnospermium) ja leijonanlyhtyjen (Leontice) kanssa alaheimon Nandinoideae. == Lähteet == Luokka:Happomarjakasvit
Potsdam (albumi)

Potsdam on Iiro Rantalan livealbumi, joka julkaistiin 25. maaliskuuta 2022. == Kappaleet == # # # # # # # # # == Arvostelut == * Soundi: Levyarvio: Sykähdyttävä kimara omaa tuotantoa ja lainasäveliä – Iiro Rantalan livelevy tihkuu dramaattista elokuvallisuutta Viitattu 26.5.2022. ==Lähteet== Luokka:Iiro Rantalan albumit Luokka:Vuoden 2022 konserttitallenteet
John McEwen

John McEwen (29. maaliskuuta 1900 – 20. marraskuuta 1980) oli australialainen poliitikko, joka toimi Australian 18. pääministerinä lyhyen aikaa vuosina 1967–1968 Harold Holtin katoamisen jälkeen. Hän oli Country Partyn, nykyisen Australian kansallispuolueen edeltäjän, johtaja vuosina 1958–1971. McEwen valittiin Australian edustajainhuoneeseen vuoden 1934 liittovaltion vaaleissa. Joseph Lyons nosti hänet ensimmäisen kerran hallitukseen vuonna 1937. Hän toimi parlamentissa yhteensä 36 vuotta ja vietti ennätykselliset 25 vuotta hallituksen ministerinä.National Archives of Australia: John McEwenFirst, most and more: facts about the Federal Parliament ==Lähteet== Luokka:Australian pääministerit
Viimeiset mitalit

Viimeiset mitalit on Heidi Könkään ohjaama televisioelokuva, joka ensiesitettiin 18. joulukuuta 2000 Yle TV1:n Kotikatsomo-ohjelmapaikalla. Elokuva kertoo 90-vuotiaista sisaruksista, Hetasta ja Selmasta, jotka yhä vanhoilla päivillään kilpailevat Punakorvan suosiosta, joka on ollut molempien nuoruuden rakkaus. Helsingin Sanomissa Harto Hänninen nimesi pääosassa näyttelevän Birgitta Ulfssonin vuoden lopun tv-katsauksessaan vuoden 2000 parhaaksi naisnäyttelijäksi. == Lähteet == Luokka:Suomalaiset draamaelokuvat Luokka:Suomalaiset televisioelokuvat Luokka:Vuoden 2000 suomalaiset elokuvat
Montagny-lès-Beaune

Montagny-lès-Beaune on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee noin 5 kilometriä Beaunen kaupungista etelään. Kunnan keskustassa oleva romaaninen seurakuntakirkko on peräisin 1400-luvulta. Sen historia ulottuu kuitenkin jo 1000-luvulle. Kirkko on nimetty Sevillan piispan Isidorus Sevillalaisen mukaan. Kirkon kellotorni on peitetty liuskekivillä ja tornin huippu sinkkilevyillä. ==Lähteet== ==Aiheesta muualla== Luokka:Côte-d’Orin kunnat
John Gorton

John Grey Gorton (9. syyskuuta 1911 – 19. toukokuuta 2002) oli australialainen poliitikko, joka toimi Australian 19. pääministerinä vuosina 1968–1971. Hän johti tuona aikana liberaalipuoluetta, mutta oli tätä ennen luonut jo pitkän uran ministerinä. Hän oli ollut mm. maan opetusministeri vuosina 1962–1968 ja laivastoministerinä vuosina 1958–1973. Pääministerin uran jälkeen hän vielä toimi lyhyesti maan puolustusministerinä vuonna 1971.National Archives of Australia: John GortonBritannica: John Grey GortonNational Museum of Australia: John GortonPrime Ministers: John Gorton ==Lähteet== Luokka:Australian pääministerit
Nimikirjoitusten metsästäjä

Nimikirjoitusten metsästäjä (The Autograph Hound) on Aku Ankka -piirroselokuva vuodelta 1939. Elokuvassa Aku toimii salaa nimikirjoitusten metsästäjänä Hollywoodissa. Elokuvassa nähdään monia aikansa tunnettuja näyttelijöitä kuten Clark Gable, Greta Garbo, Mickey Rooney, Charles Boyer, Sonja Henie, Shirley Temple ja Marxin veljekset. Luokka:Aku Ankka -animaatiot Luokka:Vuoden 1939 yhdysvaltalaiset elokuvat Luokka:Yhdysvaltalaiset lyhytelokuvat
Marcigny-sous-Thil

Marcigny-sous-Thil on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee Armançonjoen varrella, noin 34 kilometriä Montbardin kaupungista etelään. Kunnan keskustassa oleva Neitsyt Marian syntymäkirkko on entinen luostari, joka juontaa juurensa 1100-luvulle. Kirkossa ei ole lainkaan kellotornia. ==Lähteet== ==Aiheesta muualla== Luokka:Côte-d’Orin kunnat
William McMahon

William "Billy" McMahon (23. helmikuuta 1908 – 31. maaliskuuta 1988) oli australialainen poliitikko, joka toimi Australian 20. pääministerinä ja liberaalipuolueen johtajana vuosina 1971–1972. Hän oli yhtäjaksoisesti ministeri yli 21 vuotta, mikä on pisin yhtäjaksoinen ministerinä olo Australian historiassa. McMahonista tuli pääministeri 63-vuotiaana. Ennen pääministeriyttä hän oli toiminut maan ulkoministerinä vuosina 1969–1971, maan valtiovarainministerinä vuosina 1966–1969, Vice-President of the Executive Council vuosina 1964–1966, työministerinä 1958–1966, teollisuusministerinä 1956–1958, sosiaalipalveluministerinä 1954–1956 sekä laivasto- ja puolustusministerinä vuosina 1951–1954. Gough Whitlamin työväenpuolue voitti McMahonin vuoden 1972 liittovaltion vaaleissa, mikä päätti 23 vuoden oikeistokoalition vallan. Tämän jälkeen hän erosi liberaalien johtajuudesta, mutta pysyi parlamentissa vuoteen 1982 asti. Britannica: William McMahonNational Archives: William McMahonNational Museum of Australia: Billy McMahon Prime Ministers: Billy McMahon Näyttelijä Julian McMahon on William McMahonin poika.Daily Mail: Family affair! Julian McMahon, 49, jets into Sydney ==Lähteet== Luokka:Australian pääministerit
Nasanaisenjärvi

Nasanaisenjärvi () on Suojoen vesistöön kuuluva järvi Karjalan tasavallan Kontupohjan piirin Petrovskin kunnassa Venäjällä. Sen pinta-ala on 3,5 neliökilometriä, valuma-alueen laajuus 33,7 neliökilometriä, keskisyvyys 3,6 metriä ja suurin syvyys 14,1 metriä. Nasanaisenjärveen virtaa kaksi puroa. Se laskee Vohtajoen kautta Ylä-Njolgamjärveen. Järven kalalajeja ovat muikku, hauki, särki, lahna, säyne, made, ahven, kiiski ja salakka. ==Lähteet== Luokka:Karjalan tasavallan järvet Luokka:Kontupohjan piiri Luokka:Suojoen vesistö
Ylä-Njolgamjärvi

Ylä-Njolgamjärvi () on Suojoen vesistöön kuuluva järvi Karjalan tasavallan Kontupohjan piirin Petrovskin kunnassa Venäjällä. Sen pinta-ala on 2,7 neliökilometriä, valuma-alueen laajuus 84,2 neliökilometriä, keskisyvyys 2,2 metriä ja suurin syvyys 2,7 metriä. Ylä-Njolgamjärveen virtaa Vohtajoki ja kaksi puroa. Se on kapeikon kautta yhteydessä Njolgamjärveen. ==Lähteet== Luokka:Karjalan tasavallan järvet Luokka:Kontupohjan piiri Luokka:Suojoen vesistö
Njolgamjärvi (järvi)

Njolgamjärvi () on Suojoen vesistöön kuuluva järvi Karjalan tasavallan Kontupohjan piirin Petrovskin kunnassa Venäjällä. Sen pinta-ala on 1,7 neliökilometriä, valuma-alueen laajuus 211 neliökilometriä, keskisyvyys 1,9 metriä ja suurin syvyys 2,5 metriä. Njolgamjärvi on yhteydessä kapeikon kautta Ylä-Njolgamjärveen. Siihen virtaa myös Vilgajoki. Järvi laskee kapeikon kautta Ala-Njolgamjärveen. Kalalajeja ovat hauki, särki, lahna, salakka, säyne, made, ahven ja kiiski. Järven pohjoisrannalla sijaitsee Njolgamjärven taajama. ==Lähteet== Luokka:Karjalan tasavallan järvet Luokka:Kontupohjan piiri Luokka:Suojoen vesistö
Julius Kühn

Julius GotthelfDe doelmatigste voedering van het rundvee, van het wetenschappelijk en praktisch gezichtspunt Universiteitsbibliotheek GentAinsworth & Bisby's Dictionary of the Fungi Geoffrey Clough Ainsworth Kühn (23. lokakuuta 1825Julius Kühn: sein Leben und Wirken, Festschrift zum 80. Geburtstag am 23. Oktober 1905 Ferdinand Wohltmann – 14. huhtikuuta 1910 HalleJulius Kühn und die Kulturpflanzen: Ein historischer Überblick seiner Arbeiten anlässlich des 100sten Todestages Journal für Kulturpflanzen) oli saksalainen maataloustieteilijä.Who was Julius Kühn Julius Kühn-Institut Kühn työskenteli itsenäisesti kouluttautuneena maatilan hoitajana vuosina 1848–1855 ja jatkoi tätä työtä vuosina 1857–1862 oltuaan vuosina 1855–1856 opiskelijana Bonn-Poppelsdorfin maataloudellisessa akatemiassa. Vuonna 1862 hänestä tuli Hallen yliopiston maatalouden professori ja sen maatalouden instituutin perustaja. Hänen katsotaankin tuoneen maataloustieteen osaksi yliopistokoulutusta Saksassa 1800-luvulla. Kühn oli myös yksi keskeisistä nykyaikaisen kasvipatologian isistä. Hän julkaisi noin kolmesataa artikkelia enimmäkseen kasvinsuojelusta. Julkaisujen joukossa on Die Krankheiten der Kulturgewächse, ihre Ursachen und ihre Verhütung (1858). 1\. tammikuuta 2008 Saksan ruoka- ja maatalousministeriön alaisuuteen perustettiin liittovaltiollinen viljelykasvien tutkimuskeskus Julius Kühn-Institut.JKI at a glance European and Mediterranean Plant Protection Organization Kühnistä käytetään auktorilyhennettä J.G.Kühn.J.G.Kühn International Plant Names Index == Lähteet == Luokka:Saksalaiset maataloustieteilijät Luokka:Vuonna 1825 syntyneet Luokka:Vuonna 1910 kuolleet
Enid Lyons

Enid Muriel Lyons (o.s. Burnell; 9. heinäkuuta 1897 – 2. syyskuuta 1981) oli australialainen poliitikko, joka oli ensimmäinen Australian edustajainhuoneeseen valittu nainen ja ensimmäinen nainen liittovaltion hallituksessa.Parliament of Australia: Enid Lyons Hän toimi kansanedustajana vuosina 1943–1951.National Archives of Australia: Portrait of politician and women's rights activist, Enid Lyons Dorothy Tangney valittiin samana vuonna ensimmäisenä naisena Australian senaattiin kuin Lyons ensimmäisenä naisena edustajainhuoneeseen, mikä tekee heistä kaksi ensimmäistä naista Australian kaksikamarisessa parlamentissa.National Museum of Australia: Enid Lyons Lyons ja Tangley valittiin ensimmäisinä naisina maan parlamenttiin yli 40 vuotta sen jälkeen kun naisille oli myönnetty maassa vaalikelpoisuus vuonna 1902. Parliament of Australia: Two parliamentary milestones for women— 75 years of women in the Commonwealth Parliament and Australia's 100th female senator Ennen omaa poliittista uraansa hänet tunnettiin parhaiten Australian pääministerinä (1932–1939) ja Tasmanian pääministerinä (1923–1928) toimineen Joseph Lyonsin vaimona. ==Lähteet== Luokka:Australialaiset poliitikot
Imatjärvi

Imatjärvi () on Suojoen vesistöön kuuluva järvi Karjalan tasavallan Prääsän piirin Jessoilan kunnassa Venäjällä. Sen pinta-ala on 1,8 neliökilometriä, valuma-alueen laajuus 10,5 neliökilometriä, keskisyvyys 3,7 metriä ja suurin syvyys 6,3 metriä. Imatjärveen virtaa kaksi puroa. Se laskee puron kautta Säämäjärveen. Järven kalalajeja ovat hauki, särki, made, ahven ja kiiski. Siihen on istutettu peledsiikaa ja karppeja. ==Lähteet== Luokka:Karjalan tasavallan järvet Luokka:Prääsän kansallinen piiri Luokka:Suojoen vesistö
Villy Søvndal

Villy Søvndal (s. 4. huhtikuuta 1952 Linde) on tanskalainen entinen sosialistisen kansanpuolueen poliitikko. Hän istui kansankäräjillä vuosina 1994–2013, oli Tanskan ulkoministeri vuosina 2011–2013 ja toimi puolueensa puheenjohtajana vuosina 2005–2012. Ennen poliittista uraansa hän työskenteli opettajana. ==Lähteet== ==Aiheesta muualla== * Villy Søvndal Tanskan kansankäräjien verkkosivuilla Luokka:Tanskan ulkoministerit Luokka:Tanskan puolueiden puheenjohtajat Luokka:Vuonna 1952 syntyneet Luokka:Elävät henkilöt Luokka:Tanskalaiset europarlamentaarikot
Sokoinen maatalousyliopisto

Sokoinen maatalousyliopisto (, lyhennys SUA) on julkinen yliopisto Morogorossa, Tansaniassa. Yliopisto kantaa Tansanian toisen pääministerin Edward Sokoinen nimeä. ==Kampukset== Yliopistolla on neljä kampusaluetta. Pääkampus sijaitsee kolmen kilometriä Morogoron keskustasta etelään, ja noin 200 kilometriä Dar es Salaamsta länteen. Kampusalueiseen kuuluu noin 33,50 neliökilometriä maata harjoitteluun, tutkimukseen ja tuotantokäyttöön. Yliopistolla on myös 8,4 neliökilometriä metsää Olmotonyissa Arushan alueella; 3,2 neliökilometriä ikimetsää tutkimustarkoituksiin Lushotossa Usambaran vuorilla Tangassa ja 5,0 neliökilometriä miombo-metsää Kitulanghalossa Morogoron alueella. ==Opiskelijat, Tansanian toiseksi korkeatasoisin yliopisto== Lukuvuonna 2015-2016 yliopistossa opiskeli yhteensä 7 853 opiskelijaa, joista vajaa kolmannes (2429) oli naisia. Ylempää korkeakoulututkintoon tähtäsi tai jatko-opintoja teki heistä vain 276. Verkkonäkyvyyttä painottava espanjalainen Webrometrics-yliopistovertailu luokitteli yliopiston keväällä 2022 Tansanian toiseksi korkeatasoisemmaksi yliopistoksi (ja sija 84 Afrikassa), ja saman kansallisen sijan antoivat eurooppalainen Edurank-yliopistoranking (46. sija Afrikassa) sekä uniRank (sija 94 Afrikassa, 2021). ==Historiaa== Yliopisto on perustettu vuonna 1984, mutta sen juuret ulottuvat vuonna 1965 perustettuun maatalousoppilaitokseen. Kun Dar es Salaamin yliopisto (UDSM) itsenäistyi Itä-Afrikan yliopistosta vuonna 1970, maatalousoppilaitoksesta muodostettiin UDSM:n maataloustieteellinen tiedekunta. Se ryhtyi antamaan alempaan yliopistotutkintoon (B.Sc. Agric.) johtavaa yliopisto-opetusta. Vuonna 1974 UDSM:n tiedekuntaa laajennettiin metsätieteillä; nimeksi vaihdettiin Dar es Salaamin yliopiston Maatalous-metsätieteellinen tiedekunta. Eläinlääketieteen opetus lisättiin vuonna 1976, ja tiedekunnan nimi piteni vastaavasti. Heinäkuussa 1984 tämän pohjalta muodostettiin Sokoinen maatalousyliopisto (SUA). ==Lähteet== ==Aiheesta muualla== * Sokoine University of Agriculture (foodland-africa.eu) Luokka:Tansanian yliopistot ja korkeakoulut Luokka:Maatalous
Korean demokraattisen kansantasavallan perunantuotanto

Korean demokraattisen tasavallan perunantuotanto on koko Korean niemimaalla, mutta etenkin Pohjois-Koreassa merkittävässä asemassa oleva kansan tärkkelyslähde riisin ohella. Peruna on kulkeutunut todennäköisesti Kiinasta Koreaan 1800-luvulla, mutta erityisesti Japanin vallan alla 1900-luvun alkupuolella se oli osin riisiäkin tärkeämpi paikalliselle väestölle, ja riisiä vietiin nimen omaan Japaniin. Samaten nykyaikana perunasta on koetettu saada riisin korviketta, mutta Pohjois-Koreassa sopivia laajoja viljelyalueita ei ole keskeisillä vuoristoalueilla. Sen sijaan itärannikon Pohjois- ja Etelä- Hamgyongin sekä Kangwonin maakunnissa se on mahdollista. Elintarviketuotannossa on Pohjois-Korealla ollut ongelmia muun muassa kaluston puutteen vuoksi, ja suoranaista nälänhätää on podettu muun muassa 1990-luvulla ja 2010-luvulla, vaikka on yritetty korvata viruksettomien perunalajikkeiden puutetta riisin ja perunan yhteisviljelyllä. == Lähteet == Luokka:Maatalous maittain Luokka:Pohjois-Korean talous Luokka:Perunantuotanto
Barbakaani

Barbakaani tai barbakane ( "ampuma-aukko") on linnan tai kaupunginmuurin portin eteen rakennettu puolustusvarustus. Barbakaani muodostuu yleensä porttikäytävästä jota suojaa yksi tai useampi porttitorni, ampumakäytävä, ampuma-aukot, tapporeiät, alas laskettavat rautaristikot sekä nostosilta.Aikio ja Vornanen 1993, s. 78 Barbakaaneja rakennettiin etenkin keskiajalla. Suomessa esimerkiksi Raaseporin linnassa on ollut barbakaani. == Kuvagalleria == Kuva:Barbakan (1).JPG|Varsovan barbakaani Kuva:Lewes Castle DSC00138.JPG|Lewes Castlen barbakaani Kuva:Barbakan Krakow z ulicy Basztowej 2.jpg|Krakovan barbakaani == Lähteet == *Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === Luokka:Linnoitukset
North Hempstead

North Hempstead on kunta (town) New Yorkin osavaltiossa, Yhdysvalloissa. Sen väkiluku oli 237 639 vuonna 2020. Kunta sijaitsee Nassaun piirikunnassa, New Yorkin metropolialueella. == Maantiede == North Hempstead sijaitsee New Yorkin osavaltion Long Islandilla, Nassaun piirikunnan luoteisosassa. North Hempsteadin kuntaan kuuluu 30 kylää ja 18 paikallishallinnotonta aluetta. North Hempsteadia rajaa eteläpuolella Hempsteadin kunta ja itäpuolella Oyster Bayn kunta. == Väestö == Vuonna 2020 North Heampsteadin 237 639 asukkaasta valkoisia oli 64,5 %, aasialaisia 19,7 %, mustia 5,6 % ja alkuperäisasukkaita 0,2 %. 38,3 % asukkaista puhui kotonaan jotain muuta kieltä kuin englantia ja 28,7 % asukkaista oli syntynyt ulkomailla. == Lähteet == == Aiheesta muualla == Luokka:Nassaun piirikunta (New York) Luokka:New Yorkin kunnat
Aino Suni

Aino Suni (s. 1985) on suomalainen elokuvaohjaaja ja käsikirjoittaja. Hän on valmistunut elokuvakäsikirjoittamisen maisteriksi Salfordin yliopistosta. Sunin lyhytelokuva Sudenveistäjä (2011) valittiin Clermont-Ferrandin elokuvajuhlille 2012. Hänen dokumenttielokuvansa Ei koskaan enää (2018) sai ensi-iltansa Rakkautta ja anarkiaa -elokuvafestivaaleilla syyskuussa 2018. Sunin esikoispitkä fiktioelokuva Sydänpeto (2022) sai kansainvälisen ensi- iltansa Göteborgin elokuvajuhlilla ja nähdään Suomessa Rakkautta ja anarkiaa -festivaaleilla syksyllä 2022. Sydänpedon ensi-ilta elokuvateattereissa oli marraskuussa 2022. == Filmografia ohjaajana == * Kasvottomat (lyhytelokuva, 2009). Ohjaus ja käsikirjoitus. * Korpin laulu (lyhytelokuva, 2009). Ohjaus. * Sleep of Reason (lyhytelokuva, 2010). Ohjaus ja käsikirjoitus. * Niin paljon sinua halusin (lyhytelokuva, 2010). Ohjaus. * Sudenveistäjä (lyhytelokuva, 2011). Ohjaus ja käsikirjoitus. * Propinquity (lyhytelokuva, 2013). Ohjaus. * LunaChicks (lyhytelokuva, 2014). Ohjaus /w Jenni Kangasniemi. * Niin metsä vastaa (lyhytelokuva, 2015). Ohjaus. * Kääntöpaikka (lyhytelokuva, 2015). Ohjaus ja käsikirjoitus. * If I Ruled (lyhytelokuva, 2015). Ohjaus ja käsikirjoitus /w Jenni Tuli. * Seuraava taso (lyhytelokuva, 2015). Ohjaus. Käsikirjoitus /w Ulla Heikkilä. * Ei koskaan enää (dokumenttielokuva, 2018). Ohjaus. Käsikirjoitus /w Jussi Sandhu. * Pillupäiväkirjat (tv-sarja, 2019). Ohjaus. * Shake! (lyhytelokuva, 2019). Ohjaus ja käsikirjoitus /w Sonya Lindfors. * Sydänpeto (pitkä näytelmäelokuva, 2022). Ohjaus ja käsikirjoitus. == Lähteet == == Aiheesta muualla == * * Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Vuonna 1985 syntyneet Luokka:Elävät henkilöt
Pent-House Mouse

Pent-House Mouse on vuonna 1963 valmistunut Tom & Jerry -piirroselokuva. Kyseessä on ensimmäinen Chuck Jonesin vuosina 1963-1967 tuottamista Tom & Jerry -piirretyistä. ==Tuotantotiedot== \- Ohjaaja: Chuck Jones \- Käsikirjoittaja: Chuck Jones, Michael Maltese \- Tuottaja: Chuck Jones \- Animaattorit: Ken Harris, Tom Ray, Dick Thompson, Ben Washam \- Säveltäjä: Eugene Poddany \- Tuotantoyhtiö: Sib Tower 12 Productions \- Apulaisohjaaja: Maurice Noble Luokka:Tom & Jerry -elokuvat Luokka:Yhdysvaltalaiset lyhytelokuvat
Graham (klaani)

Graham on vanha skotlantilainen, normannilaista alkuperää oleva suku. Se on asunut Skotlannin alamailla 1100-luvulta lähtien, missä kuningas David I myönsi William de Grahamille tiluksia. Dumbartonissa ja Stirlingissä suku omisti suuria tiloja varhain. Noin Vuonna 1445 Patrick Graham korotettiin lordi Grahamiksi ja hänen pojanpoikansa William Graham sai Montrosen jaarlin arvonimen (1505) rohkeudesta Sauchieburnin taistelussa (1488). Tämä suvun haara sai 1644 markiisin ja herttuan arvon. Sivuhaara sai baronetin arvon vuonna 1629, ja tähän kuuluivat Richard Graham, Prestonin varakreivi ja Sir James Graham. Grahamin klaani kuuluu edelleen Skotlannin kuuluisimpiin sukuihin, ja herttuallisen sukulinjan päämies Douglas Graham, Montrosen 5. herttua, s. 1852, oli yksi maan rikkaimmista maanomistajista.Nordisk familjebok / Uggleupplagan. 10. Gossler - Harris ==Lähteet== Luokka:Skotlannin klaanit
Rantakylän kappeli

Rantakylän kappeli on Limingan Rantakylässä sijaitseva vuonna 1961 valmistunut kappeli. Kappelissa siunataan vainajia, mutta siellä järjestetään silloin tällöin myös jumalanpalveluksia ja muita kirkollisia tilaisuuksia. Kappelin yhteydessä sijaitsee Limingan nykyinen hautausmaa eli Rantakylän hautausmaa, joka on perustettu vuonna 1899. Kappeli on peruskorjattu vuonna 2001. ==Lähteet== Luokka:Limingan rakennukset ja rakennelmat Luokka:Pohjois- Pohjanmaan kirkkorakennukset
Kokopelli

Kokopelli on Yhdysvaltain alkuperäiskansojen perinteisissä uskomuksissa maatalouden, hedelmällisyyden ja ovelien temppujen jumala. Hedelmällisyyden jumalana Kokopellin toimenkuvaan katsottiin kuuluvan synnytyksen valvomisen.10 Ancient Deities Related to Ag Farms.com Kokopelli kuvattiin huilua soittavana hahmona, jonka soiton sanottiin vievän talven pois ja tuovan tilalle kevään. Jotkin heimot yhdistivät Kokopellin sateiden tuomiseen, ja hänet kuvattiin joskus toisen huilua soittavan hahmon, Paiyatamun kanssa maissinjauhamisseremonioiden aikana. Kokopelli on tullut tunnetuksi sitä kuvaavista kalliopiirroksista Yhdysvaltain lounaisosissa. Varhaisimmat tiedossa olevat kuvat Kokopellista ovat peräisin vuosien 750–850 väliseltä ajalta.Kokopelli: Fertility Deity and God of Harvest Palms Trading Company Kokopellin nimen uskotaan olevan johdettu zunin- ja hopinkielisestä "jumalaa" tarkoittavasta "koko"-ilmauksesta. Ranskassa perustettiin vuonna 1999 Kokopellin mukaan nimetty maatalousjärjestö Association Kokopelli.Seed Sovereignty, Food Security: Women in the Vanguard of the Fight against GMOs and Corporate Agriculture Vandana Shiva == Lähteet == Luokka:Uskonto Yhdysvalloissa Luokka:Maanviljelyksen jumalat Luokka:Hedelmällisyyden jumalat
Galitsian sosialistinen neuvostotasavalta

Galitsian sosialistinen neuvostotasavalta oli lyhytikäinen neuvostotasavalta Itä-Galitsian Podoliassa Puolan–Neuvosto-Venäjän sodan aikana. Neuvostotasavalta hallitsi bolševikkien sodan aikana valtaamia alueita Ternopilista käsin alkaen 8. heinäkuuta 1920 lakkauttamiseensa saakka 21. syyskuuta 1920. Neuvostotasavallan vallankumousneuvostoa johti Volodymyr Zatonskyi. Neuvostotasavalta esimerkiksi kansallisti maata ja pankkeja, painatti omaa rahaansa ja nostatti oman puna-armeijansa. Lopulta sen valtasivat takaisin puolalaiset ja sen alueet liitettiin Puolaan Riian rauhassa 1921. ==Historia== Ukrainan kansantasavalta oli joulukuun alussa 1919 menettänyt Kiovan hallinnan bolševikeille ja suurinta osaa Ukrainasta hallitsi neuvosto-Ukraina. Ukrainan kansantasavalta solmi Puolaan paenneen Symon Petljuran johdolla sotilasliiton Puolan kanssa Varsovan sopimuksella 20. joulukuuta. Sotilaallisesti vahvempi Puola sai sopimuksen nojalla Itä- Galitsian ja sen joukot aloittivat ukrainalaisten tukemina hyökkäyksen bolševikkeja vastaan huhtikuussa 1920. Hyökkääjien onnistui toukokuussa vallata Kiova, mutta pian bolševikkien vastahyökkäys alkoi ajaa heitä taaksepäin. Neuvosto-Venäjän 14. armeija ja 1. ratsuväkiarmeija etenivät Varsovan sopimuksen nojalla Puolan hallitsemaan Itä-Galitsian Podoliaan. Puna- armeijan hallitsemalle alueelle julistettiin perustetuksi Galitsian sosialistinen neuvostotasavalta 8. heinäkuuta 1920. Aluetta hallitsi muodollisesti Ternopilissä muodostettu Galitsian vallankumousneuvosto Volodymyr Zatonskyin johdolla. Suurimmillaan neuvostotasavallan alue käsitti 14 kokonaista piirikuntaa ja osia useammasta muusta piirikunnasta Lvivin länsipuolella. Kokoa alueella oli noin 18 000 km² ja asukkaita noin 1,8 miljoonaa. Vallankumousneuvosto lakkautti maan yksityisomistuksen ja kansallisti alueen pankit. Se myös painoi omaa rahaansa ja nostatti oman Galitsian puna-armeijansa. Järjestystä piti yllä Tšeka. Galitsian neuvostotasavalta ei kuitenkaan koskaan onnistunut saada haltuunsa Itä- Galitsian vauraampia alueita Lvivin ympärillä. Lisäksi bolševikit kärsivät tappion puolalaisille Varsovan taistelussa elokuussa 1920 ja he joutuivat aloittamaan perääntymisen. Puolalaiset alkoivat edetä neuvostotasavallan alueelle ja se lakkasi olemasta 21. syyskuuta 1920. Puola ja Neuvosto-Venäjä tekivät lokakuussa 1920 välirauhan ja sopivat lopullisen rauhan Riiassa huhtikuussa 1921. Galitsian neuvostotasavallan aikanaan hallitsemasta alueesta tuli osa Puolaa. ==Lähteet== Luokka:Ukrainan historia Luokka:Puolan historia Luokka:Varhaiset neuvostotasavallat Luokka:1920
Andri H’vylja

Andri H’vylja, , oikea nimi luultavasti Olinter, , (19. elokuuta 1898 Rynhatš, Hotyn piiri, Bessarabian kuvernementti, Venäjän keisarikunta – 1938) oli ukrainalainen kommunistijohtaja, toimittaja, virallinen kirjallisuuskriitikko ja juutalainen. H’vylja oli 1936–1937 Ukrainan tiedeakatemian ukrainalaisen folkloren instituutin pääjohtaja ja toimitti sen julkaisua Ukrajinskyi folklor. Hän oli borotbisti-kommunisti mutta liittyi 1918 Ukrainan kommunistiseen puolueeseen (KP(B)U). H’vylja johti keskuskomitean lehdistöosastoa 1926–1928 ja kulttuuripropagandaosastoa 1928–1933. Hänet nimitettiin 1933 Ukrainan apulaisopetuskomissaariksi. H’vylja vastusti suuntausta, jota hän piti ukrainalaisena nationalismina. Hän hyökkäsi kirjoituksissaan ukrainalaisia kulttuurijärjestöjä vastaan, esimerkiksi Vaplitea ja Berezil-teatteria, ja merkittäviä ukrainalaisia kulttuurihahmoja ja politiikan toimijoita vastaan, kuten Mykola H’vylovyitä, Les Kurbasia, Oleksandr Šumskyita ja Mykola Skrypnykiä. Hän oli vastuussa lukemattomien 1930-luvun ukrainalaisten kulttuurin parissa toimineiden henkilöiden kuolemasta. Hän oli virallisen kirjailijaliiton VUSPP:n perustajia. H’vylja kirjoitti ukrainalaisesta nationalismista artikkelien lisäksi myös kirjoja ja lehtisiä. Mykola Skrypnykin tehtyä itsemurhan 1933 H’vylja julkaisi kirjoituskokoelman Znyštšyty korinnja ukrajinskoho natsionalizmu na movnomu fronti (1933, ”Ukrainalaisen nationalismin juuriminen kielestä”) ja hyökkäsi Skrypnykin hyväksymiä oikeinkirjoitusmuutoksia vastaan. H’vyljan johdolla otettiin toukokuussa 1933 käyttöön uudet kirjoitussäännöt. H’vylja kuului aluksi vasemmistolaiseen Sosialistiseen vallankumouspuolueeseen (UPSR) ja myöhemmin borotbisteihin mutta liittyi sitten bolševikkipuolueeseen ja palveli sitä tunnollisesti. Hänet tunnettiin tarmokkaana kansallismielisyyden arvostelijana 1920-1930-luvulla Panas Ljubtšenkon ohella. Elokuun alussa 1937 Ukrainan sisäministeri Izrail Leplevskyi informoi Stalinia, että oli paljastettu neuvostovastainen kansallismielinen järjestö, jonka jäseniä olivat väitteiden mukaan muun muassa Ljubtšenko, H’vylja, Vasyl Porajko, Teodosi Taran, Oleksa Trylisky, J. Voitsehivsky.Visti VUTsVKin pääkirjoituksessa syyskuussa 1937 heidät kuitenkin leimattiin fasistisiksi vakoilijoiksi. Ljubtšenko teki 1937 itsemurhan. H’vylja katosi saman vuoden puhdistuksissa. Toisten tietojen mukaan H’vylja pidätettiin 1937, ja hänet teloitettiin pian sen jälkeen. ==Lähteet== ==Aiheesta muualla== Luokka:Ukrainalaiset poliitikot Luokka:Tietokirjailijat Luokka:Vuonna 1898 syntyneet Luokka:Vuonna 1938 kuolleet
Tony Dalton

Álvaro Luis Bernat Dalton (s. 13. helmikuuta 1975) on meksikolais- amerikkalainen näyttelijä, käsikirjoittaja ja tuottaja. Suuren osan urastaan Dalton on näytellyt meksikolaisissa elokuvissa, televisiosarjoissa ja näytelmissä, mutta hänet tunnetaan parhaiten Lalo Salamancana televisiosarjassa Better Call Saul (2018–2022), sekä Jack Duquesnen roolista Marvel Studiosin Disney+-televisiosarjassa Hawkeye (2021). == Lähteet == == Aiheesta muualla == Luokka: Vuonna 1975 syntyneet Luokka: Yhdysvaltalaiset näyttelijät Luokka: Meksikolaiset näyttelijät Luokka:Elävät henkilöt
Käsisuudelma

Käsisuudelma on hienostunut ele, jossa suudellaan toisen henkilön kättä osoittaakseen ihailua, kunnioitusta ja hienostuneisuutta. Ele on kulkeutunut historiassa hienostuneena perinteenä. Perinteisessä käsisuudelmassa nainen tarjoaa kätensä miehelle, joka tarttuu naisen käteen hennolla otteella omalla kädellään. Mies ”suutelee” naisen kättä hennosti, mutta hänen huulensa eivät saa osua naisen käteen fyysisesti. Käsisuudelman jälkeen mies antaa naisen ottaa kätensä takaisin itselleen. Jossain kulttuureissa, kuten Turkissa, on tapana, että nuoret suutelevat vanhemman ihmisen kättä kunnioituksen merkiksi.The Turkish Hand-Kissing Tradition ==Lähteet== Luokka:Tervehdykset
Patrick Fabian

Patrick Fabian (s. 7. joulukuuta 1964 Pittsburgh, Pennsylvania) on yhdysvaltalainen näyttelijä. Hänet tunnetaan muun muassa Howard Hamlinin roolista televisiosarjassa Better Call Saul (2015–2022). Hän on myös esiintynyt esimerkiksi elokuvassa Viimeinen manaus (2010) sekä vieraillut televisiosarjoissa Will & Grace ja Frendit. == Lähteet == Luokka: Vuonna 1964 syntyneet Luokka: Yhdysvaltalaiset näyttelijät Luokka:Elävät henkilöt
Ala-Paatjärvi

Ala-Paatjärvi () on Suojoen vesistöön kuuluva järvi Karjalan tasavallan Prääsän piirin Tšalnan kunnassa Venäjällä. Sen pinta-ala on 4,5 neliökilometriä, valuma-alueen laajuus 188 neliökilometriä ja keskisyvyys 2,8 metriä. Paatjärveen virtaavat Malaja Tševža ja Ylä-Paatjärvestä tuleva puro. Se laskee Takajoen (ven. Zadnjaja) kautta Tšalnajokeen. Järven länsirannalla sijaitsee Paadjärven kylä. ==Lähteet== Luokka:Karjalan tasavallan järvet Luokka:Prääsän kansallinen piiri Luokka:Suojoen vesistö
Tumma-antenniturska

Tumma-antenniturska (Bregmaceros atlanticus) on antenniturskiin kuuluva kalalaji. Lajia tavataan Atlantista. ==Koko ja ulkonäkö== Tumma-antenniturska voi kasvaa suurimmillaan noin 7 cm pitkäksi. Ruumiinmuodoltaan laji on pitkänomainen ja sukkulamainen. Ensimmäinen selkäevä muodostuu yhdestä pitkä ruodosta ja toinen on pitkä. Myös peräevä on pitkä. Kalan rintaevien ruodot ovat pitkät ja rintaevä sijaitsee kurkussa. Tumma-antenniturska on väriltään ruskehtavan harmaa ja selkä on vatsaa tummempi. Evissä voi olla tummia pisteitä. ==Levinneisyys ja elintavat== Tumma-antenniturskaa tavataan Atlantin länsiosissa New Jerseystä Ranskan Guayanaan ja itäosissa Madeiralta Angolaan. Lajin ravintoa ovat erityisesti pienet äyriäiset, mutta se syö myös kasviplanktonia. ==Lähteet== Luokka:Turskakalat
Alan White (1949)

Alan White (14. kesäkuuta 1949 Pelton, County Durham, Iso-Britannia – 26. toukokuuta 2022 Seattle, Yhdysvallat) oli englantilainen rumpali. Hänet tunnetaan parhaiten progressiivisen rock-yhtyeen Yesin jäsenenä. Hän myös sävelsi yhtyeelle musiikkia. Ennen Yesiä White soitti muun muassa John Lennonin Plastic Ono Band -kokoonpanossa sekä George Harrisonin All Things Must Pass -albumilla. Hän teki myös sessioita Apple -levy-yhtiölle. Yesiin White liittyi 1972 Bill Brufordin erottua yhtyeestä. Hänestä tuli yhtyeessä pisimpään ollut jäsen. Ensimmäinen Yesin albumi jolla White soittaa on live- levy Yessongs. Yhtyeen ollessa tauolla hän teki sooloalbumin Ramshackled vuonna 1976. Yesin hajottua joksikin aikaa White oli mukana demovaiheeseen jäänessä XYZ-kokoonpanossa, jossa hänen lisäkseen soittivat Yesin basisti Chris Squire ja kitaristi Jimmy Page. White soitti myös Chris Squiren ja Steve Howen soololevyillä. Yesin tehtyä paluun 1980-luvulla hän oli siinä mukana. Yhtye valmistautui Close To The Edge -albumin 50-vuotisjuhlakonsertteihin, kun Whiten terveysongelmat pakottivat hänet sivuun. White kuoli lyhyeen sairauteen. == Lähteet == Luokka:Englantilaiset rockrumpalit Luokka:Vuonna 1949 syntyneet Luokka:Vuonna 2022 kuolleet
Haapajärvi (Kentjärvi)

Haapajärvi (lyydiksi Huabd’äŕv, ) on Suojoen vesistöön kuuluva järvi Karjalan tasavallan Kontupohjan piirin Kentjärven kunnassa Venäjällä. Sen pinta-ala on 2,0 neliökilometriä, valuma-alueen laajuus 15,2 neliökilometriä, keskisyvyys 8,0 metriä ja suurin syvyys 16,3 metriä. Haapajärveen virtaa kolme puroa. Se laskee Gabrutšei-puron kautta Perttijärveen. Järven kalalajeja ovat hauki, särki, made, ahven, kiiski ja kivisimppu. Martsialnyje Vodyn taajama ottaa siitä käyttövetensä. ==Lähteet== Luokka:Karjalan tasavallan järvet Luokka:Kontupohjan piiri Luokka:Suojoen vesistö
Reuna Publishing House

Reuna Publishing House Oy on vuonna 2022 perustettu, Kouvolan Myllykoskella toimiva kirjankustantamo. Kustantamo jatkaa kymmenen vuotta toimineen Reuna- kustantamon toimintaa osakeyhtiömuotoisena. Yhtiön perusti joukko Reunan kirjailijoita ostamalla yhtiön kustannusliiketoiminnan, ja kirjailijoiden lisäksi osakkaina on joukko kirjallisuuden ystäviä, jotka ovat halunneet tukea kustantamon toimintaa. Entisen Anjalankosken ja Elimäen alueilla toimiva Keskilaakso-lehti palkitsi Reunan kirjailijat vuoden 2021 Kulttuuriteko- palkinnolla Tarja Tornaeuksen elämäntyön jatkamisesta. Reuna julkaisee sekä kotimaista että käännettyä kauno- ja tietokirjallisuutta. Pääsääntöisesti yhtiö ei kustanna uskonnollista kirjallisuutta, sarjakuvia eikä oppikirjoja. Yhtiön toimitusjohtaja on kirjailija Olli Sarpo. == Kirjoista ja kirjailijoista == Reunalla on noin sata kirjailijaa. Yhtiö julkaisee kaksi kertaa vuodessa tuotelehden, jossa esitellään tulevan kauden uutuuskirjat. Vuosittain julkaistaan noin 30–40 kirjaa. Reunan kirjailijoita ovat muun muassa Ari-Matti Hedman, Simo Heinonen, Mika Hentunen, Jorma Hyvönen, Kari Häkkinen, Asta Ikonen, Anneli Kanto, Sanna Lönnfors, Risto Malin, Maija Niinimäki, Irja Sinivaara, Miikka Tarpeenniemi, Päivi Taussi, Kari Valto ja Sakari Viinikainen. Reuna Publishing House jatkaa Reuna-kustantamon hyväntekeväisyysperinnettä. Reuna-kustantamo on julkaissut kuusi Joulukalenteri-kirjaa, äänikirjan Joulukalenteri Special sekä Teinikalenteri- kirjan, joiden tuotto on ohjattu hyväntekeväisyyteen. Uusi Reuna julkaisi syksyllä 2022 Joulukalenteri-kirjan, jonka tekijänpalkkiot lahjoitetaan Pelastakaa Lapset ry:lle. Reunan kirjailijat halusivat myös tukea Ukrainan sodasta kärsiviä lapsia Taiteella tukea Ukrainaan -kirjalla, jonka tuotto niin ikään lahjoitetaan Pelastakaa Lapset -yhdistyksen kautta Ukrainaan. == Lähteet == == Aiheesta muualla == * Kustantamon kotisivut * Kustantamon verkkokauppa Luokka:Suomalaiset kirjankustantajat
Haljärvi

Haljärvi (lyydiksi Hal’d’äŕv, ) on Suojoen vesistöön kuuluva järvi Karjalan tasavallan Kontupohjan piirin Kentjärven kunnassa Venäjällä. Sen pinta-ala on 1,9 neliökilometriä, valuma-alueen laajuus 12,1 neliökilometriä ja keskisyvyys 5,1 metriä. Haljärveen virtaa kaksi puroa. Se laskee puron kautta Homselänjärveen. Järven kalalajeja ovat hauki, särki, lahna, made, ahven ja kiiski. Järven pohjoisrannalla sijaitsee Haljärven kylä. ==Lähteet== Luokka:Karjalan tasavallan järvet Luokka:Kontupohjan piiri Luokka:Suojoen vesistö
Bengt Liljestrand

Bengt Trygvesson Liljestrand (26. helmikuuta 1919 Tukholma – 2. tammikuuta 2000 Tukholma) oli ruotsalainen kenraaliluutnantti, joka toimi sotilasurallaan Bodenin tykistörykmentin ja ruotsalaisten sotilaskoulujenkomentajana. Hän osallistui myös luutnanttina jatkosotaan Suomessa. Uransa loppuvaiheessa hän palveli YK:n rauhantoiminnan komentajatehtävissä Lähi-idässä. Liljestrand valmistui ylioppilaaksi vuonna 1937. Sen jälkeen hän siirtyi sotilasuralle ja saavutti upseerintutkinnon vuonna 1940. Sen jälkeen hän palveli Svean tykistörykmentissä ja opiskeli suomen kieltä siirtyen jatkossodan sytyttyä kesällä 1941 Suomen armeijaan, jossa palveli luutnanttina. Palattuaan Ruotsiin vuonna 1943 hän opiskeli Karlbergin sotakorkeakoulussa vuosina 1947–1949 ja suoritti alemman korkeakoulututkinnon Uppsalan yliopistossa vuonna 1950. Sen jälkeen hän palveli kapteenina vuodesta 1952 Ruotsin yleisesikunnassa. Vuonna 1959 hän opiskeli Ruotsin maanpuolustuskorkeakoulussa ja hänet ylennettiin majuriksi. Vuosina 1959–1960 hän palveli itäisellä maanpuolustusalueella sijaintipaikkanaan Strängnäs. Vuonna 1962–1963 hän palveli Ruotsin puolustusministeriössä ja hänet ylennettiin everstiksi vuonna 1964 Ruotsin yleisesikunnassa. Vuonna 1964 hän siirtyi jälleen puolustusministeriöön osastopäälliköksi. Sen jälkeen hän opiskeli Genevessä Centre d’etudes industrielles -koulutuksessa vuosina 1967–1968. Vuosina 1968–1969 hän palveli Bodenin tykistörykmentin komentajana, minkä jälkeen hän siirtyi vuosiksi 1969–1973 läntisen maanpuolustusalueen komentajaksi sijaintipaikkanaan Skövde. Hänet ylennettiin 1973 kenraalimajuriksi, ja hän toimi Karlbergin sotakorkeakoulun komentajana vuosina 1973–1978. Vuonna 1974 alkoi Liljestrandin kansainvälinen ura, sillä hänet nimitettiin YK:n sotilastarkkailijoiden komentajaksi vuosiksi 1974–1975 ja sen jälkeen YK:n Siinailla toimeen rauhanturvajoukon (UNEF II) komentajaksi suomalaisen kenraaliluutnantti Ensio Siilasvuon seuraajana. Palattuaan omasta toivomuksestaan kotimaahansa Ruotsiin hänet nimitettiin 1978 Ruotsin maanpuolustuskorkeakoulun komentajaksi. Tästä tehtävästä hän jäi eläkkeelle vuonna 1984 siirtyen reserviin. Eläköidyttyään hän siirtyi Sveitsin Morgesiin ja jatkoi turvallisuuspoliittista tutkimustyötään Genevessä Graduate Institute of International and Development Studies -instituutissa vuosina 1985–1991. Hänet oli valittu jo vuonna 1963 Ruotsin sotatiedeakatemian jäseneksi. ==Lähteet== Luokka:Ruotsalaiset kenraalit Luokka:Vuonna 1919 syntyneet Luokka:Vuonna 2000 kuolleet
Neliömuoto

Neliömuoto (vaihdannaisessa renkaassa) on homogeeninen polynomi, jonka kaikki termit ovat toista astetta, eli niissä on vakiolla kerrottuna joko yhden muuttujan neliö tai kahden muuttujan tulo. Esimerkiksi binomin neliökaava x^2 + 2xy + y^2 on kahden muuttujan (x ja y) neliömuoto. Yleisemmin n:n muuttujan neliömuoto on toisen asteen polynomi :q(x_1,\ldots,x_n) = \sum_{i=1}^n \sum_{j=1}^n a_{ij} x_i x_j. Se voidaan kirjoittaa lyhyemmin matriisitulona \mathbf{x}^\top \mathbf{Ax} tai pistetulona \langle \mathbf{x}, \mathbf{Ax} \rangle, missä \mathbf{x} = [x_1,\ldots,x_n]^\top on pystyvektori ja \mathbf{A} on neliömatriisi, jonka alkioina ovat kertoimet a_{ij}. Reaaliluvuilla, ja yleisemminkin kunnassa jonka karakteristika ei ole 2, voidaan matriisi aina valita symmetriseksi, tarvittaessa muunnoksella \mathbf{A'} = (\mathbf{A}+\mathbf{A}^\top)/2. ==Lähteet== Luokka:Homogeeniset polynomit Luokka:Lineaarialgebra
Rantakylän hautausmaa

Rantakylän hautausmaa eli Limingan uusi hautausmaa on Limingan Rantakylässä sijaitseva hautausmaa. Hautausmaa sijaitsee noin neljä kilometriä Limingan kirkonkylältä länteen. Hautausmaa on perustettu vuonna 1899. Hautausmaalle tehdään Limingan nykyiset hautaukset. Kirkonkylässä sijaitsevan kirkon yhteydessä olevalle vanhalle hautausmaalle ei ole tehty hautauksia 1900-luvun alun jälkeen paria erikseen anottua poikkeusta lukuun ottamatta. Hautausmaalla on noin 5000 hautaa. Hautausmaan yhteydessä on vuonna 1961 valmistunut Rantakylän kappeli. Muun muassa tunnetut liminkalaiset kuuluisuudet taidemaalari Vilho Lampi ja oopperalaulaja Abraham Ojanperä on haudattu Rantakylän hautausmaalle. ==Kuvagalleria== Tiedosto:Abraham Ojanperä Grave Liminka 20170731.jpg|Oopperalaulaja Abraham Ojanperän hauta. Tiedosto:Vilho Lammen hauta--.jpg|Taidemaalari Vilho Lammen hauta. ==Lähteet== ==Aiheesta muualla== Luokka:Suomen hautausmaat Luokka:Liminka
Korkeakoulupedagogiikka

Korkeakoulupedagogiikka tarkoittaa korkeakoulujen ja yliopistojen opetuksen kehittämistä ja oppimisen edistämistä. Suomessa korkeakoulupedagogiikka lähti kehittymään 1960-luvulta alkaen, jolloin järjestettiin ensimmäisiä pedagogisia koulutuksia yliopistojen ja korkeakoulujen opetus- ja tutkimushenkilöstölle. Annikki Järvinen oli ensimmäisiä korkeakouluopetuksen kehittämisen pioneereja ja hänen toimintansa vaikutti vahvasti suomalaisen korkeakoulupedagogiikan kehittymiseen. Hänen toimestaan perustettiin Tampereen yliopistoon korkeakoulupedagoginen eli kope-ryhmä 1980-luvun alussa. Luokka:Korkeakoulutus
Limingan hautausmaa

Limingan hautausmaa viittaa seuraaviin: * Limingan vanha hautausmaa, Limingan kirkon vieressä oleva hautausmaa * Limingan uusi hautausmaa eli Rantakylän hautausmaa
Yksinäinen ratsastaja (500 kg lihaa -yhtyeen albumi)

Yksinäinen ratsastaja on suomalaisen 500 kg lihaa -yhtyeen kuudes albumi. Se julkaistiin 1. elokuuta 2014. Albumi sisältää treenikämpällä äänitettyjä demoja sekä ennen julkaisemattomia kappaleita. == Kappaleet == # # # # # # # # # # # # # == Kokoonpano == * Maritta Kuula - laulu * Kauko Röyhkä - basso, kitara, laulu * Mats Huldén - kitara * Pupu Lihavisto - urut * Jouni Pusa - rummut, lyömäsoittimet (conga, bongo, darbuka, riq, dauli, tamburiini, kello) * Olli Kauniskangas - kitara, basso * Kimmo Laine - urut, basso * Rukivehr A. Kivi - kitara == Lähteet == Luokka:500 kg lihaa -yhtyeen albumit Luokka:Vuoden 2014 albumit
Konstan Pylkkerö

Konstan Pylkkerö on vuonna 1994 MTV:llä lähetetty suomalainen televisiosarja, joka perustuu Veikko Huovisen samannimiseen romaaniin vuodelta 1961. 6-osaisen sarjan ohjasi MTV-teatterille Pauli Virtanen. == Rooleissa == == Lähteet == == Aiheesta muualla == * Luokka:1990-luvun suomalaiset draamasarjat Luokka:Romaaneihin perustuvat televisiosarjat Luokka:MTV3:n televisio-ohjelmat
Albert Emil Tallroth

Albert Emil Tallroth (3. toukokuuta 1840 Pori – 6. toukokuuta 1890 Nurmo) oli suomalainen pappi. Tallrothille myönnettiin rovastin arvonimen vuonna 1888. Tallroth valmistui ylioppilaaksi Åbo gymnasiumista vuonna 1861 ja vihitiin papiksi vuonna 1865. Tallroth toimi Nurmon kirkkoherrana vuodesta 1884 lähtien kuolemaansa saakka. Valmistumisensa jälkeen Tallroth toimi ensin apulaispappina parin vuoden ajan Pohjanmaalla. Vuonna 1867 hänet nimitettiin kappalaiseksi Pirkkalaan, jossa hän toimi vuoteen 1872 asti. Kirkkoherrantutkinnon suorittamisen jälkeen hänet nimitettiin Nurmon kappalaiseksi. Tallroth tunnettiin kutsumanimellä Nurmon piispa. Vuosina 1874–1877 Tallroth hoiti Seinäjoen ylimääräisen papin tehtäviä. Tallroth oli herännäismielinen ja halusi lopettaa kappalaisen viran hoitamisen Seinäjoella vuonna 1875. Seinäjokelaisten anomuksesta tuomiokapituli jatkoi tämän virkakautta.Junnila 2009, s. 47 Vuonna 1879 Tallroth sai varapastorin arvonimen. Kun Nurmon kappeliseurakunta päätti itsenäistyä, Tallroth nimitettiin uuden seurakunnan kirkkoherraksi. Tallroth kehitti määrätietoisesti rippi- ja pyhäkoulutyötä ja hänen kaudella Nurmoon perustettiin ensimmäinen kansakoulu vuonna 1884. Tallroth toimi myös Nurmon kuntakokouksen puheenjohtajana ja edisti maanviljelyn kehittämistä sekä tieolojen parantamista. Tallroth avioitui Alma Cecilia Forsmanin kanssa vuonna 1870 ja lapsia olivat mm. kuvanveistäjä Albert Tallroth (1871–1899), näyttelijä-elokuvaohjaaja Konrad Tallroth (1872–1926) sekä kansanedustaja, KOP:n pääjohtaja Mauri Honkajuuri (1882–1948). Albert Emil Tallrothin vanhemmat olivat kultaseppä Mikael Tallroth ja Maria Amalia Lindqvist. == Lähteet == * === Viitteet === Luokka:Suomen evankelis-luterilaisen kirkon papit Luokka:Vuonna 1840 syntyneet Luokka:Vuonna 1890 kuolleet
Eugén Nyholm

Eugén Nyholm (26. huhtikuuta 1851 Suodenniemi – 22. syyskuuta 1901 Punkalaidun) oli suomalainen pappi. Nyholm toimi kirkkoherrana Kuhmoisissa ja Punkalaitumella sekä kappalaisena Seinäjoella. Nyholm tunnettiin rauhallisena ja herännäisyyteen taipuvana pappina. Hänen saarnojaan on kuvattu väkeviksi ja hengeltään virkeiksi.Junnila 2009, s. 47-48 Nyholm valmistui ylioppilaaksi Helsingin normaalikoulusta toukokuussa 1870. Nyholm vihittiin papiksi vuonna 1874 jolloin hänet määrättiin vt. kappalaiseksi Perhon seurakuntaan. Vuosina 1875–1878 Nyholm toimi Merikarvian kirkkoherran apulaisena, vuosina 1878–1881 Seinäjoen kappalaisena. Seinäjoelle Nyholm hakeutui lankonsa Wilhelm Lindstedtin tietojen perusteella. Nyholm asuin pitkään Östermyran kartanossa, koska tuolloin pappilassa tehtiin perusteellisia korjauksia. Vuodesta 1881 lähtien Nyholm toimi Kuhmoisten kirkkoherrana ja vuodesta 1895 lähtien Punkalaitumen kirkkoherrana. Nyholm meni vuonna 1877 naimisiin Julia Amanda Snellmanin kanssa (1858–1920) ja heidän lapsiaan olivat mm. merimiespastori Mikko Airila (1883–1936). Nyholmin vanhemmat olivat kirkkoherra Gustaf Nyholm ja Hilma Annell. Eugén Nyholmin veli oli Virtain kirkkoherra Abel Nyholm. Nyholmin lanko oli Wilhelm Lindstedt. == Lähteet == * === Viitteet === Luokka:Suomen evankelis-luterilaisen kirkon papit Luokka:Vuonna 1851 syntyneet Luokka:Vuonna 1901 kuolleet
Serhi Ploh’i

thumb|upright|Serhi Ploh’i Serhi Ploh’i (; s. 1957) on ukrainalainen historioitsija, professori ja tietokirjailija. Hänen kirjojensa pääaiheita ovat Ukrainan historia ja kylmä sota. Ploh’i kirjoittaa englanniksi. Teoksista on suomennettu Tšernobyl. Teos on saanut 2018 Baillie Gifford -tietokirjapalkinnon (entinen Samuel Johnson -palkinto). ==Suomennetut teokset== * Serhii Plokhy, Tšernobyl: ydinkatastrofin historia (Chernobyl); suomentaneet Kyösti Karvonen ja Seppo Raudaskoski. Helsinki: Otava 2020 ISBN 978-951-1-35968-5 ==Lähteet== Luokka:Ukrainalaiset professorit Luokka:Ukrainalaiset historioitsijat Luokka:Ukrainalaiset kirjailijat Luokka:Elävät henkilöt Luokka:Vuonna 1957 syntyneet